Elaine Kang

Yang Berbahagia Dato' Elaine Kang ialah seorang penyanyi wanita Malaysia yang aktif pada tahun 80an berbangsa Cina yang dilahirkan pada tahun 1965 di Pulau Pinang.

Kehidupan awal
Elaine Kang dilahirkan dalam keluarga yang serba kekurangan di Pulau Pinang. Apabila ibu bapanya berpisah, Elaine tinggal bersama ibunya. Disebabkan kesempitan hidup, beliau terpaksa berhenti sekolah sewaktu di tingkatan dua. Bersama ibunya, beliau berhijrah ke Kuala Lumpur pada tahun 1981.

Kerjaya Seni
Bakat Elaine mula terserlah apabila beliau mencari peluang untuk menyanyi di hotel-hotel sekitar Kuala Lumpur.

Penampilannya di sebuah kelab malam terkenal di Jalan Tuanku Abdul Rahman telah menarik perhatian wakil syarikat rakaman Life Records. Pada malam tersebut, penyanyi Teresa Teng turut serta membuat persembahan di tempat yang sama. 

Keesokkan harinya, beliau menandatangani kontrak rakaman pertama. Melalui syarikat rakaman tersebut, Elaine telah merakamkan album berbahasa Cina sebagai album sulung beliau. Album kedua beliau adalah berbahasa Melayu.

Pada tahun 1988, Elaine telah berpindah ke syarikat rakaman yang baru iaitu ASP Records. Dari situlah terlahirnya 3 album popular. Antara album yang dirakamkan adalah Di Luar Kerelaan (1988).

Kehidupan Peribadi
Lebih dua dekad yang lalu, beliau kehilangan kekasihnya yang terkorban dalam tragedi bot karam di Sungai Chao Phray, Bangkok. Sejak dari itu, hatinya tertutup untuk menerima cinta baru dan memilih untuk hidup sendirian dan menumpukan sepenuh jiwa kepada kerjaya dan keluarganya.

Diskografi

Album sulung beliau dalam bahasa Cina telah membuka jalan dalam industri seni. Namun, nama beliau mula dikenali selepas merakamkan album berbahasa Melayu berjudul Jangan Engkau Cari.

Lagu popular beliau, Maafkan Diriku pada awalnya tidak dirancang sebagai lagu utama. Namun melodi baladanya yang pilu serta lirik menyentuh hati telah menjadikan lagu tersebut popular di Malaysia dan Singapura. Lagu Di Luar Kerelaan merupakan lagu promosi album oleh syarikat rakaman namun sebaliknya lagu Maafkan Diriku lebih mencuri tumpuan pendengar.

Album Inggeris pertama beliau berjudul An Oriental Girl telah diterbitkan pada tahun 2001.

Album Studio
 難以選擇/愛情手術 (1984)
 看來看去還是你 (1984)
 江夢蕾, Vol.6: 你來你來 (1984)
 物價的愛情 (1985)
 我的路你的路 (1986)
 Di Luar Kerelaan (1988)
 Bingkisan Hati (1988)
 An Oriental Girl (1991)

Lagu-lagu Popular
 Maafkan Diriku
 Di Luar Kerelaan

 Filemografi 

 Filem 
 Tahun Tajuk Watak 1994 Red Haired Tumbler di Malaya Lily

 Televisyen 
 Tahun  Tajuk Peranan  Saluran TV  Catatan  2025 Gegar Vaganza (musim 12) Peserta Astro Ria Tersingkir minggu ke-4 (23 November 2025)

 Darjah Kebesaran 

 30px  :
 50px Darjah Indera Mahkota Pahang (DIMP) – Dato' (2013)